open-index/open-wikipedia-markdown huggingface dataset:
Santa Fė mūšis

**Santa Fė mūšis** arba **Santa Fė užėmimas** (, ) – 1846 m. rugpjūčio 15 d. Amerikos–Meksikos karo metu įvykęs mūšis, kuriame amerikiečiai užėmė Santa Fė miestą. Užimant miestą nebuvo paleistas nė vienas šūvis.

## Aplinkybės
Jungtinių Valstijų armijos generolas Stephen Kearny iš Levenverto forto Kanzase į pietvakarius persikėlė su maždaug 1 700 karių. Jam buvo įsakyta užimti Naujosios Meksikos teritoriją ir Aukštutinę Kaliforniją.

Rugpjūčio 9 d. Santa Fė gubernatorius Manuel Armijo norėjo išvengti mūšio, tačiau katalikų kunigai, Diego Archuleta (reguliariosios armijos vadas) ir jauni milicijos karininkai Manuel Chaves ir Miguel Pino privertė jį gintis. M. Armijo kariai įsitvirtino Apačių kanjone, siauroje perėjoje, esančioje maždaug 16 km į pietryčius nuo miesto. Tačiau rugpjūčio 14 d., amerikiečių kariuomenei dar nepasirodžius, jis nusprendė nekovoti. Kai Pino, Chaves ir kai kurie milicininkai primygtinai reikalavo kovoti, Armijo įsakė nukreipti į juos patrankas. Naujosios Meksikos kariuomenė pasitraukė į Santa Fė, o Manuel Armijo pabėgo į Čihuahua.

## Užėmimas
Rugpjūčio 15 d. atvykę Stephen Kearny ir jo kariai nesusidūrė su meksikiečių pajėgomis. Jie įžengė į Santa Fė ir be jokio šūvio užėmė Naujosios Meksikos teritoriją.

## Pasekmės
Iš Santa Fė Kearny pasiuntė pulkininką Alexander William Doniphan toliau į pietus. Rugpjūčio 18 d. Kearny pasiskelbė kariniu Naujosios Meksikos teritorijos gubernatoriumi ir įsteigė civilinę valdžią. Tuomet jis su likusia kariuomenės dalimi patraukė į Aukštutinę Kaliforniją.

Iki Taoso sukilimo 1847 m. pradžioje Naujosios Meksikos gyventojai nerodė jokio organizuoto pasipriešinimo, nors prieš mėnesį prieš tai, 1846 m. gruodį Santa Fė mieste planuotą sukilimą, kuriame dalyvavo daug meksikiečių lojalistų, generolas Sterling Price aptiko ir sužlugdė anksčiau, nei jis galėjo būti įvykdytas.

## Išnašos

## Šaltiniai

* H. Bailey Carroll, *The Texan Santa Fé Trail* (Canyon, Texas: Panhandle-Plains Historical Society, 1951).
* Hubert Howe Bancroft; *History of the North Mexican States and Texas, Volume 2: 1801–1889*. 1889
*  Kearny's orders Library of Congress
Žemaičių Kalvarijos Atminties koplyčia

**Žemaičių Kalvarijos Atminties koplyčia** – koplyčia, stovinti Plungės rajone, Žemaičių Kalvarijos miestelyje, centre, šalia Žemaičių Kalvarijos Motiejaus Valančiaus gimnazijos. Skirta iškilioms Žemaičių Kalvarijos asmenybėms pagerbti. Atminties koplyčia pastatyta 1995 m. buvusio mokyklos direktoriaus (1991–2007 m.) Stepono Meškausko iniciatyva. Kaip ir gimnazija, koplyčia iškilusi buvusio Žemaičių Kalvarijos vienuolyno vietoje. Vyksta gegužinės pamaldos, proginiai renginiai. 

2019 m. Atminimo koplyčia buvo atnaujinta ir pa­šven­ti­nta ka­nau­nin­ko Jo­no Ačo. Virš durų pritvirtintas užrašas „UŽ DIEVĄ, LAISVĘ IR LIETUVĄ“. Išorines sienas padabino atminimo lentelės, kuriose surašytos iškilių asmenų pavardės, viena iš jų skirta poetui Vytautui Mačerniui. Koplyčios interjerą puošia meniški drožiniai (aut. tautodailininkas Jonas Pušinskas), skirti tremtiniams, partizanams, Žemaičių Kalvarijos koplyčių gynėjams nuo nugriovimo sovietmečiu, misijos „Sibiras“ dalyviams.

Koplyčia medinė, kvadrato plano, vieno aukšto. Uždengta daugiašlaičiu stogu su keturiais trikampiais frontonėliais. Stogo viršūnėje įtaisytas aukštas ornamentuotas kryžius. Priekiniame fasade įstatytos įėjimo durys: stačiakampės, įstiklintos, su trikampiu švieslangiu viršuje (vienu iš frontonėlių). 

## Šaltiniai

## Nuorodos

* Plungės rajono sakralas *sakralas.lt* 
* Žemaičių Kalvarijos Atminties koplyčia *facebook.com*
Donovan Clingan

**Donovanas Džonas Klinganas** (, g. ) – JAV krepšininkas, žaidžiantis NBA lygoje besivaržančioje Portlando „Trail Blazers“ komandoje. Žaidė universitetinį krepšinį Konektikuto „Huskies“ komandoje ir laimėjo du nacionalinius čempionatus.

## Ankstyvasis gyvenimas ir karjera
D. Klinganas gimė Bristolyje, Konektikuto valstijoje. Mokėsi Bristolio centrinėje vidurinėje mokykloje, kur atvedė mokykos krepšinio komandą į valstijos čempionatą. Trečiaisiais metais Klinganas vidutiniškai pelnė po 27,3 taško, atkovojo po 17,2 atšokusio kamuolio bei blokavo po 5,8 metimo per rungtynes ir buvo pripažintas Konektikuto „Gatorade“ metų žaidėju. Kitais metais vėl išrinktas Konektikuto „Gatorade“ metų žaidėju, nes paskutiniais metais komandoje vidutiniškai pelnė po 30,3 taško, atkovojo po 18,4 kamuolio ir blokavo po 6,2 metimo per rungtynes.

2021 m. liepos 2 d. įsipareigojo žaisti universitetinį krepšinį Konektikuto universiteto (UConn) komandoje, nors sulaukė Mičigano, Mičigano valstijos, Ohajo valstijos, Džordžtauno, Sirakjuso, Providenso ir Ratgerso komandų pasiūlymų.

## Karjera universitete
Pirmąjį savo sezoną Konektikuto universitete Klinganas pradėjo kaip atsarginis „Huskies“ vidurio puolėjas po Adama Sanogo. Reguliariojo sezono pabaigoje buvo įtrauktas į „Big East“ konferencijos simbolinę naujokų komandą. 2023 m. nacionalinio čempionato rungtynėse, kurias „Huskies“ laimėjo 76:59, žaidėjas pelnė keturis taškus, atkovojo tris kamuolius, blokavo metimą ir perėmė du kamuolius. Nors buvo manoma, kad jis gali būti pasirinktas 2023 m. NBA naujokų biržoje, Klinganas nusprendė dar vieneriems metams grįžti į Konektikutą.

Antrame sezone buvo pagrindinis „Huskies“ vidurio puolėjas. Dar kartą laimėjo NCAA čempionų titulą, finale įveikęs „Purdue“ komandą ir pelnęs 11 taškų, atkovojęs 5 kamuolius bei blokavęs metimą.

2024 m. balandžio 12 d. D. Klinganas pranešė, jog dalyvaus 2024 m. NBA naujokų biržoje ir atsisakė likusios teisės rungtyniauti universitete.

## Profesionali karjera

### Portlando „Trail Blazers“ (2024–dabar)
2024 m. NBA naujokų biržoje Portlando „Trail Blazers“ pasirinko jį septintuoju šaukimu. Jo komandos draugą iš Konektikuto Stephon Castle San Antonijo „Spurs“ pasirinko ketvirtuoju šaukimu.

## Statistika

### NBA
#### Reguliarusis sezonas

### Universitetas

## Asmeninis gyvenimas
Jo motina Stacey Clingan buvo rekordus mušusi krepšininkė, žaidusi toje pačioje vidurinėje mokykloje ir Meino universitete. 2018 m. kovo mėn. ji mirė nuo krūties vėžio.
## Apdovanojimai ir pasiekimai
### NBA
* Antrosios NBA simbolinės naujokų komandos žaidėjas (2025 m.)
## Išnašos

## Nuorodos
* Donovan Clingan NCAA profilis „Basketball Reference“
Chorologija

**Chorologija** ( 'erdvė' +  'mokslas') – botanikos mokslo šaka, tirianti augalų migraciją ir jų arealo kitimą.

Lietuvos krašto induočių augalų rūšys yra suskirstytos pagal zoninę arealų padėtį į penkias chorologines grupes ir penkis chorologinius ratus.
Chorologinės grupės:
* Vienazonio tipo:
** Borealinė (b) – arealai plyti borealinėje zonoje arba yra nusitęsę į arktinę;
** Temperatinė (t) – arealai plyti temperatinėje zonoje.
* Dvizonio tipo:
** Boreotemperatinė (bt) – arealai nusitęsia per dvi zonas (temperatinę ir į šiaurę nuo jos esančią borealinę);
** Temperatinė – submeridianinė (tm) – arealai nusitęsia per temperatinę ir į pietus plytinčią submeridianinę zonas.
* Daugiazonio tipo:
** Pliurizoninė (p) – arealai nusitęsia ir į pietus, ir į šiaurę (ne mažiau kaip per tris zonas).

Chorologiniai ratai:
* Subkontinentinis (k1-k2, k2) – kontinentiniai arealai, nenusitęsiantys už subkontinentinio sektoriaus vakarinės ribos.
* Subokeaninis (o1-o2, o2) – okeaniniai arealai, nenusitęsiantys už subokeaninio sektoriaus rytinės ribos.
* Euriokeaninis (plačiai okeaninis) – okeaniniai arealai, įsiterpiantys į subkontinentinius.
* Eurikontinentinis (plačiai kontinentinis) – kontinentiniai arealai, įsiterpiantys į subokeaninį arealą.
* Indiferentinis (i) – arealai nusitęsia iš vakarų į rytus per okeaninius ir kontinentinius sektorius.

Lietuvoje išskiriami dvidešimt penki galimi arealų zoninių bei sektorinių ryšių deriniai. Lietuvoje temperatinių-submeridianinių rūšių floroje yra gausiausia – 33 proc. (dažnos rūšys sudaro tik 18 proc.). Mažiausiai yra boreotemperatinių rūšių – 22 proc. (dažnos rūšys sudaro 45 proc.).

## Šaltiniai
Le Krezo

**Le Krezo** () – miestas Prancūzijos vidurinės dalies rytuose, Burgundijoje, Sonos ir Luaros departamente, 65 km į pietvakarius nuo Dižono, Centrinio masyvo šiaurės rytiniame pakraštyje, prie Centro kanalo (sudaryti keli tvenkiniai). Praeina Nevero–Šalono prie Sonos plentas, geležinkeliai į Dižoną, Neverą. Svarbus pramoninis centras: vystoma metalurgija, metalo apdirbimo, tekstilės, elektronikos, chemijos pramonė, apylinkėse kasamos akmens anglys.

## Istorija
Akmens anglys dabartinio miesto apylinkėse pradėtos kasti jau XIII a. 1782 m. pastatyta pirmoji Prancūzijoje aukštakrosnė ir metalo liejykla, 1786 m. – krištolo manufaktūra. XIX a. pab. metalurgijos pramonė Le Krezo sumenko, bet pradėti gaminti metalo įrengimai – lokomotyvai, geležinkelio bėgiai, ginklai, tankai.

Per II pasaulinį karą Le Krezo miestas okupuotas Vokietijos, gamyklos Sąjungininkų buvo subombarduotos. Po karo atstatytas.


Kreuz ass.JPG|Metalurgijos kombinatas
Le Creusot - gare.jpg|Geležinkelio stotis
Hôtel Ville - Le Creusot (FR71) - 2021-07-02 - 4.jpg|Rotušė
Destruction usines creusot 1.jpg|Buvę metalurgijos gamyklos statiniai


## Šaltiniai
Kremina

**Kremina** () arba **Kremenaja** () – miestas rytų Ukrainoje, Luhansko srityje, prie Krasnos upės, 20 km į šiaurės vakarus nuo Severodonecko. Nuo 2022 m. kovo faktiškai užimtas Rusijos. Praeina Luhansko–Charkovo plentas, Luhansko–Kupjansko geležinkelis. Šalia miesto – hidrologinis draustinis.

2001 m. 71,67 % miesto gyventojų savo gimtąją kalbą laikė ukrainiečių, 27,89 % – rusų.

## Istorija
Kremina rašytiniuose šaltiniuose minima nuo 1682 m. XX a. pr. buvo valsčiaus centras. Miestas nuo 1938 m. TSRS laikais buvo akmens anglių gavybos centras, veikė baldų kombinatas, gaminti bajanai.

Nors Donbaso karo veiksmai Kreminos nepasiekė, 2022 m. kovą–balandį miestas užimtas Rusijos kariuomenės. 2022 ir 2023 m. dėl miesto vyko keli Kreminos mūšiai, bet Ukrainos pajėgos teritorijų atkovoti nesugebėjo.

## Šaltiniai
Kremenčuko magnetinė anomalija

**Kremenčuko magnetinė anomalija** () – geležies rūdų santalka vidurio Ukrainoje, Poltavos srities pietuose. Plotas ~5000 km².

Rūda – geležingieji kvarcitai (iki 500 m gylio, ištekliai 4,0–4,5 mlrd. t; turi 25–40 % geležies) bei martitinės ir martitinės hematitinės, dažnai karbonatizuotos, rūdos (ištekliai 220 mln. t; turi 58 % geležies).

Kremenčuko magnetinė anomalija atrasta 1928 m., kasama atviruoju būdu nuo 1970 m.

Gavybos didžiausias centras – Horišni Plavniai (buv. Komsomolskas). Pagrindiniai telkiniai – Horišni Pliavnių, Lavrikivo, Bilanivo, Erystivsko. Kasybą vykdo Poltavos rūdų sodrinimo kombinatas.

## Šaltiniai
Krenicyno ugnikalnis

**Krenicyno ugnikalnis** () – veikiantis ugnikalnis Rusijoje, Kurilų salose, Onekotano salos pietuose. Tai tipinis „ugnikalnis ugnikalnyje“ – iškilęs Tao-Rusyro kalderoje ir supamas Kolcevojės ežero (skersmuo ~7 km). Aukštis – 1324 m. Sudarytas iš bazalto ir andezito, šlaitai apaugę žemosiomis pušimis.

Paskutinis išsiveržimas įvyko 1952 m., veikia fumarolės, terminės versmės.

Ugnikalnis 1805 m. taip pavadintas Ivano Kruzenšterno, praminusio jį jūrininko Piotro Krenicyno garbei.


Krenitsyna ISS cut.jpg|Krenicyno ugnikalnis kalderoje
Остров Онекотан. Курильские острова (52720668664).jpg|Krenicyno ugnikalnis kalderoje
ISS027-E-5265 - View of Russia.jpg|Ugnikalnis žiemą


## Šaltiniai
Kiaušiniai (maistas)

**Kiaušiniai** – žmonių vartojamas maisto produktas – paukščio kiaušinis. Plačiausiai vartojami vištų kiaušiniai, kitų paukščių (ančių, putpelių, stručių) – gerokai rečiau.

2017 m. pasaulyje buvo surinkta 80,1 mln. tonų vištų kiaušinių, daugiausia Kinijoje (31,3 mln.), JAV (6,3 mln.), Indijoje (4,8 mln.), Meksikoje (2,8 mln.), Japonijoje (2,6 mln.), Brazilijoje ir Rusijoje (po 2,5 mln.) Lietuvoje 2022 m. surinkta 816,6 mln. vnt. kiaušinių, šis skaičius nuosekliai mažėja.

Vištos ir kiti kiaušinius dedantys gyvūnai veisiami visame pasaulyje, o masinė vištų kiaušinių gavyba yra tapusi pasauline pramonės šaka. Kiaušinių surinkimas kasmet auga (2009 m. surinkta 62,1 mln. t kiaušinių, 2017 m. – 80,1 mln. t). Masinės gavybos metodai kritikuojami iš gyvūnų gerovės perspektyvos, kadangi didelė dalis vištų dedeklių auginamos narvuose. 2012 m. Europos Sąjungoje uždrausti vadinamieji bateriniai narvai, tačiau dedeklių auginimas kitokio pobūdžio narvuose yra draudžiamas vos keliose šalyse (Liuksemburge, Austrijoje, Vokietijoje, Slovakijoje, Čekijoje, JAV Kalifornijos valstijoje).

Lietuvoje kiaušinių lukštų marginimas (Velykų margučiai) ir kiaušinių valgymas neatsiejamas nuo velykinių tradicijų.

## Ruošimas maistui
Vištos kiaušiniai yra plačiai naudojami įvairiems patiekalams, tiek saldiems, tiek pikantiškiems, įskaitant didelę dalį kepinių. Kai kurie iš labiausiai paplitusių paruošimo būdų yra plakti (kiaušinienė), kepti, kietai virti, minkštai virti, plakti ir virti garuose (omletai). Tradicinis majonezas gaminamas iš kiaušinių. Taip pat kai kuriose šalyse paplitę paruošimo būdai – pūdymas, marinavimas.

Taip pat gali būti valgomi žali, nors tai nerekomenduojama žmonėms, kurie gali būti ypač jautrūs salmoneliozei, pvz., pagyvenusiems žmonėms, neįgaliesiems ar nėščiosioms. Be to, žaliuose kiaušiniuose esančių baltymų biologinis įsisavinamumas siekia 51 %, o virtų kiaušinių – beveik 91 %, o tai reiškia, kad virtų kiaušinių baltymai yra beveik dvigubai geriau įsisavinami nei baltymai iš žalių kiaušinių.

## Maistinės savybės ir poveikis sveikatai
Kiaušinio trynyje ir baltyme yra daug baltymų ir cholino.

Termiškai apdoroti kiaušiniai turtingi maistinėmis medžiagomis, suvalgius 100 g kiaušinio gaunama 17 % vitamino A paros normos (PN), riboflavino (38 % PN), pantoteno rūgšties (28% PN), vitamino B<sub>12</sub> (46 % PN), cholino (53 % PN), fosforo (14 % PN), cinko (9 % PN) ir vitamino D (11 % PN). Dietologai nesutaria dėl kiaušinio trynio poveikio žmogaus sveikatai. Kai kurie tyrimai rodo, kad su maistu gaunamas cholesterolis padidina bendrojo ir aukšto tankio cholesterolio santykį ir taip neigiamai veikia organizmo cholesterolį. Kiti tyrimai rodo, kad saikingas kiaušinių vartojimas iki vieno kiaušinio per dieną nepadidina rizikos sveikiems žmonėms susirgti širdies ligomis.

## Šaltiniai
Tenku Hasanalo rezervatas

**Tenku Hasanalo laukinės gamtos rezervatas** (, 1965–2022 m. **Krau laukinės gamtos rezervatas**) – saugoma gamtos teritorija Malaizijoje, Malakos pusiasalyje, Pahango valstijos centrinėje dalyje, Titivangsos kalnuose. Įsteigtas 1923 m. kaip medžioklės rezervatas, 1965 m. pertvarkytas į gamtos rezervatą, 2022 m. pervadintas Pahango kronprinco Tenku Hasanalo Ibrahimo Alamo Šacho garbei.

Vyrauja žmogaus mažai paveikti drėgnieji atogrąžų miškai. Aukštis nuo 43 m iki 2107 m (Benomo kalnas). Rezervate aptiktos 292 paukščių, 65 varliagyvių, 79 roplių, 71 šikšnosparnių, 79 kitų žinduolių, 69 žuvų rūšys. Iš retų rūšių paminėtinas malajinis tigro porūšis, sumatrinė katė, raudonasis vilkas, malajinis skujuotis, azijinis ragasnapis, rytinis gandras, dygliuotasis vėžlys (*Heosemys spinosa*), ūdrinė civeta, storasis loris, baltaliemenis tapyras. Yra primatų stebėjimo centrai.


Lata Sebarau.jpg|Lata Sebarau krioklys
View from Peak of Gunung Benom.jpg|Parko reginys
RWP (cropped).jpg|Rudasparnė filentoma (*Philentoma pyrhoptera*) rezervate


## Šaltiniai
Claudia Sheinbaum

**Klaudija Šeinbaum Pardo** (, g. 1962 m. birželio 24 d.) – Meksikos politikė, mokslininkė ir akademikė, šiuo metu išrinktoji Meksikos prezidentė.

Ji yra kairiosios politinės partijos *Morena* narė. 2018–2023 m. C. Sheinbaum ėjo Meksiko miesto vyriausybės vadovo pareigas, kurios prilygsta valstijos gubernatoriaus pareigoms. Ji buvo kandidatė į Meksikos prezidento postą 2024 m. Meksikos visuotiniuose rinkimuose. Išrinkta ji tapo pirmąja moterimi šalies prezidente.

2000–2006 m. Klaudija Šeinbaum dirbo būsimo prezidento Andreso Manuelio Lopeso Obradoro aplinkos apsaugos sekretore, kai šis ėjo vyriausybės vadovo pareigas. 2015–2017 m. Šeinbaum dirbo Tlalpano rajono (Meksikas) delegatūros vadove, o 2018 m. rinkimuose buvo išrinkta mere, kur vykdė kampaniją, kurioje akcentavo nusikalstamumo pažabojimą ir teritorijų planavimo įstatymų vykdymą.

Pagal profesiją – mokslininkė, Meksikos nacionaliniame autonominiame universitete (UNAM) įgijusi energetikos inžinerijos daktaro laipsnį. Kaip mokslininkė ji yra daugiau kaip 100 straipsnių ir dviejų knygų apie energetiką, aplinką ir tvarų vystymąsi autorė. Šeinbaum prisidėjo prie Tarpvyriausybinės klimato kaitos komisijos darbo, o 2018 m. buvo įtraukta į BBC 100 moterų sąrašą.

2023 m. birželio 12 d. Šeinbaum atsistatydino iš Meksiko miesto vyriausybės vadovės pareigų, kad 2024 m. rinkimuose siektų prezidento posto.

## Sąsajos su Lietuva
Klaudija Šeinbaum Pardo gimė pasaulietinėje žydų šeimoje Meksike. Jos seneliai aškenaziai iš tėvo pusės emigravo iš Lietuvos į Meksiką XX a. trečiajame dešimtmetyje, o seneliai sefardai iš motinos pusės emigravo iš Plovdivo (Bulgarija) XX a. ketvirtojo dešimtmečio pradžioje, kad išvengtų Holokausto. Visas žydų šventes ji švęsdavo senelių namuose.

## Šaltiniai
Kryžiaus įlanka

**Kryžiaus įlanka** (, ) – Beringo jūros Anadyrio įlankos šiaurinė dalis, įsiterpusi į pietinius Čiukčių pusiasalio krantus. Ilgis 102 km, plotis centrinėje dalyje 43 km, ties žiotimis – 25 km. Gylis iki 70 m. Įlanka žiemomis užšąla.

Pakrantėse plyti tundra, gausu ežerų. Prie Kryžiaus įlankos įsikūrusi Egvekinoto gyvenvietė.

1648 m. įlanką pasiekė Semiono Dežniovo ekspedicija, 1665 m. Kubarto Ivanovo pavadinta Nočano įlanka. Dabartinį pavadinimą 1728 m. suteikė Vitas Beringas Šventojo Gyvakūrio Kryžiaus šventės proga.

## Šaltiniai
ŽNK Gorica

**Velika Goricos „Gorica“** – Kroatijos futbolo klubas iš Velika Goricos. Rungtyniavo aukščiausioje Kroatijos moterų futbolo lygoje, vadinamoje Prva liga arba Pirma lyga.

Pilnas pavadinimas – **Goricos moterų futbolo klubas** (). 

## Istorija
Dalyvavo šalies čempionatuose. Nuo 2023–2024 m. rungtyniavo Pirmoje lygoje.

## Apranga
; Sportinės aprangos pokyčiai.
* Namuose rungtyniauja tradicine apranga. 

## Pasiekimai
; Moterų Prva liga: 
: Septintoji vieta: 2023–2024 m.

; Kroatijos taurė
: Nugalėtojos (x):  m.

## Sezonai

; Pastarųjų metų sezonai

## Sudėtis
Atnaujinta: *[[2024]] m. [[liepos 10]] d.*

## Treneriai
*  ...

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* FLASHSCORE
Kryžiaus perėja

**Kryžiaus perėja** (, ), **Gudaurio perėja** (, ) – kalnų perėja Didžiajame Kaukaze, Vandenskyros kalnagūbryje, šiaurės Gruzijoje (Mccheta-Mtianetija, Kazbegio rajonas), netoli Šiaurės Osetijos sienos. Aukštis iki 2379 m. Perėja jungia Tereko ir Aragvio slėnius. Per perėją eina Gruzijos karo kelias (plentas Tbilisis–Vladikaukazas).

Kryžiaus perėjos pavadinimą įgavo 1824 m. dėl perėjoje pastatyto kryžiaus. Gruziniškas pavadinimas kilęs pagal netoliese esančios Gudaurio gyvenvietės. 2021–2024 m. po perėja įrengtas tunelis.


Jvari Pass (22258755954).jpg|Perėjos ženklas ir kryžius
Sakartvelo, Georgia 2012 Heerstraße Richtung Kreuzpass..... ;-) (10204362436).jpg|Kelias per perėją 2012 m.
Jvari or Cross Pass 2012.JPG|Kelias per perėją


## Šaltiniai
Kriljono pusiasalis

**Kriljono pusiasalis** (), 1905–1946 m. **Notoro pusiasalis** () – pusiasalis Rusijoje, Sachalino salos pietvakariuose. Skalaujamas Totorių sąsiaurio vakaruose, Anivos įlankos rytuose. Pietuose užsibaigia Kriljono kyšuliu prie Laperūzo sąsiaurio. Ilgis apie 100 km. Paviršius kalnuotas, aukštis iki 588 m (Bambukų kalnas).

Būdinga tamsioji taiga su bambukais. Pagrindinės gyvenvietės – Nevelskas, Aniva.

Kyšulys pavadintas prancūzų karvedžio Lui de Kriljono garbei.

## Šaltiniai
Lietuvos sveikuolių sąjunga

**Lietuvos sveikuolių sąjunga** – visuomeninė pelno nesiekianti organizacija. Sveikuolių sąjunga vykdo švietėjišką veiklą: steigia sveikatos mokyklas, rengia paskaitas, kursus, konferencijas, seminarus apie judėjimą, grūdinimąsi, kvėpavimą, sveiką mitybą, ekologiją, dvasinį tobulėjimą, taip pat įvairias varžybas, žygius, stovyklas.

## Istorija

1990 m. sausio 13 d. buvo įkurta Kūno kultūros ir sveikatos sąjunga. 1996 m. vasario 23 d. pervardinta į Lietuvos sveikuolių sąjungą.

Simonas Dailidė 2017 m. kovo 25 d. tapo Sveikuolių sąjungos prezidentu. Dainius Kepenis – Lietuvos sveikuolių sąjungos garbės prezidentas.

## Šaltiniai

## Nuorodos
* Oficiali svetainė
Joniškėlio kapinių koplyčia

**Joniškėlio kapinių koplyčia** arba **Karpių šeimos koplyčia-mauzoliejus** – koplyčia, esanti Pasvalio rajone, Joniškėlio senosiose kapinėse, kurios dar vadinamos Mūrinėmis. Jos užima 0,48 ha sklypą tarp Vytauto gatvės ir Mažupės upelio. Laidojimo koplyčia priklausė turtingai XVIII-XIX a. Lietuvos bajorų Karpių giminei, ilgus metus valdžiusiai Joniškėlio dvarą, pastačiusiai mūrinę Švč. Trejybės bažnyčią. Kapinių koplyčioje palaidota didelė Karpių šeimos dalis. 

Didelė, baltai tinkuoto mūro koplyčia pastatyta senųjų kapinių viduryje, šalia pagrindinio tako. Kresnų formų stačiakampio plano pastatas dengtas dvšlaičiu stogu. Išsiskiria priekiniu fasadu su siaurų arkinių formų angomis ir nišomis. Virš priekinės ir galinės sienos iškelti laiptuoti trikampiai frontonai su atikais, parapetų kampuose su bokšteliais.

## Istorija

Karpių giminę lydėjo ir šlovė, ir mistika. Žinoma legenda apie vieno iš Karpių klastą, atsikratant nelauktai gimusios dukros, kuri negalėjo paveldėti jo turtų. Pasakojama, kad Karpis ją sukeitė su dvare tarnavusio kalvio naujagimiu sūnumi. Nugyvenusi gyvenimą tikroji Karpytė su svetimu  Palmiros Holmowos vardu buvo palaidota kape šalia koplyčios, o jos vietą didingoje giminės kapavietėje užėmė nekilmingas Karpio posūnis.

Koplyčios istorijoje būta nesusijusių su Karpių gimine palaidojimų, tarp kurių – 1920 m. žuvęs Lietuvos kariuomenės artilerijos karininkas Jonas Stapulionis. Iš pradžių palaidotas kapinių koplyčioje, 1935 m. jis buvo perkeltas į giminės pastatytą rūsį su patrankos formos antkapiniu paminklu kapinių priekyje.

## Šaltiniai

## Nuorodos

* Joniškėlio kapinių koplyčia *efoto.lt*
* Atrask Lietuvą. Joniškėlio istorija, dvarininkai Karpiai ir šiurpios legendos *lrt.lt/mediateka* 2021-03-06
The Christmas Present

**The Christmas Present** – dvyliktasis anglų atlikėjo ir dainų autoriaus Robbie Williams studijinis albumas, išleistas 2019 m. lapkričio 22 d. Jam pristatyti išleisti du singlai: „Time for Change“ ir „Can't Stop Christmas“.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę Jungtinėje Karalystėje parduota per 67 tūkstančiai kopijų ir jis debiutavio antrojoje albumų reitingo vietoje. Antrąją savaitę, pardavus 57 tūkstančius kopijų, „The Christmas Present“ pasiekė pirmąją reitingo vietą ir tapo tryliktuoju atlikėjo įrašu, pasiekusiu šią viršūnę.

## Dainų sąrašas

## Išnašos
FK Gornji Rahić

**Gornji Rahić** – Bosnijos ir Hercegovinos futbolo klubas iš Gorni Rahičiaus.

## Istorija
Klubo ištakos siekia 1936 m. Ilgą laiką rungtyniavo regioninėse lygose. 2023–2024 m. sezone rungtyniavo Pirmoje lygoje užėmė x-tą vietą.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Ičinen fušio

**Ičinen fušio** ( 'minties nekyla') – sąmonės būsena dzene, ją patiriant nekyla jokių apgaulingų minčių, jausmų, sąvokų ir suvokimų. Dzene laikoma, kad toks žmogus patiria budos sąmonės būseną.

Teigiama, kad pasiekiama per dzadzeno praktiką, įvardijama pačia tikriausia jo raiška.

## Išnašos
Rudaminos mūšis (1394)

**Rudaminos mūšis** – 1394 m. rugsėjo 8 d. įvykęs Vilnių puolusių Kryžiuočių ordino pajėgų susidūrimas su kunigaikščių Vytauto ir Kaributo vadovauta Lietuvos kariuomene, pasibaigęs pastarosios atsitraukimu.

Rugsėjo 5 d. Vilniaus pilis apsiautę kryžiuočiai susidūrė ne tik su aršiu pilies įgulos pasipriešinimu, bet ir su jo apylinkėse diversinę veiklą vykdžiusiais Vytauto daliniais. Didysis magistras Konradas fon Jungingenas pasiuntė 4 vėliavas (Balgos, Brandenburgo ir Reino (Bartos) komtūrų bei Varmės ar Sembos vyskupystės – dėl pastarosios skiriasi Johano Posilgiečio ir Vygando Marburgiečio informacija – kurias sudarė apie 400 karių su užduotimi apsaugoti užpuolikų užnugarį.

Kryžiuočių dalinys, perėjęs mišką, atsidūrė Rudaminos apylinkėse ties pelke. Jos skirtingose pusėse buvo du Lietuvos kariuomenės pulkai – vieną sudarė žemaičiai ir rusėnai, vadovaujami Kaributo, o antrajam vadovavo pats Vytautas. Lietuviai turėjo didelę kiekybinę persvarą prieš kryžiuočius (anot Johano Posilgiečio, lietuvių buvę net 10 kartų daugiau – tai, T. Baranausko nuomone, yra perdėta), tačiau abejų šių dalinių judėjimui ir susijungimui trukdė pelkė ir upelis.

Kryžiuočiai pasinaudojo šia proga ir kiekvieną jų puolė atskirai. Pirmas smūgis teko kairėje pelkės pusėje stovėjusiems Kaributo rusėnams, kurie po trumpo mūšio pradėjo bėgti. Susidoroję su šiuo daliniu kryžiuočiai atakavo Vytauto pajėgas. Šis mūšis jau vadinamas „dideliu mūšiu“ (). Po neilgų kautynių Vytauto pulkai taip pat neatlaikė puolimo ir, patyrę didelių nuostolių, turėjo atsitraukti.

Vygando Marburgiečio teigimu, šiose kautynėse žuvo penki šimtai Vytauto asmeninio pulko karių ir buvo paimta jo vėliava. Į nelaisvę taip pat pateko Belzo kunigaikščio Jurgio Narimantaičio sūnus Ivanas . Anot Johano Posilgiečio, kryžiuočiai iš viso paėmė 6 lietuvių vėliavas (iš Vygando Merburgiečio kronikos galima suprasti, kad kryžiuočiai paėmė 7 vėliavas). Bėgančius lietuvius kryžiuočiai dar kurį laiką persekiojo, tačiau jiems sukliudė didelis rūkas. Johano Posilgiečio teigimu, šis rūkas suklaidinęs ir lietuvius: jie negalėjo įvertinti, kad kryžiuočių buvo nedaug – priešingu atveju greičiausiai nebūtų traukęsi.

Pergalė šiame mūšyje buvo tik taktinė, ji neturėjo ženklesnės įtakos Vilniaus apsiausties eigai ir nepadėjo kryžiuočiams pasiekti jų svarbiausio tikslo – užimti Vilniaus pilies.

## Šaltiniai

* (LT) Baranauskas, Tomas, 12.12. Vilniaus pilies gynimas 1394 m. ir Rudaminos mūšis: kryžiuočių puolimas prieš krikščionišką Vilnių , Lietuvos istorijos institutas // Lietuvos aidas
* (DE) Marburg, Wigand von. Die Chronik. *Scriptores rerum Prussicarum*. Leipzig, 1863, Bd.  2, p. 429–662.
* (DE) Marburgietis, Vygandas. *Naujoji Prūsijos kronika*. Vertė R. Jasas. Vilnius: Vaga, 1999.
* (DE) Posilge, Johann von. Chronik des Landes Preussen (von 1360 an, fortgesetzt bis 1419). *Scriptores rerum Prussicarum*. Leipzig, 1866, Bd. 3, p. 13–388.

## Išnašos
Everyday Life

**Everyday Life** – aštuntasis britų roko grupės „Coldplay“ studijinis albumas, išleistas 2019 m. lapkričio 22 d. Jam pristatyti išleisti keturi singlai: „Orphans“, „Arabesque“, „Everyday Life“ ir „Champion of the World“.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę Jungtinėje Karalystėje parduota per 80 tūkstančių kopijų ir jis debiutavo pirmojoje albumų reitingo vietoje, tampant aštuntuoju grupės įrašu, pasiekusiu šią viršūnę. „Everyday Life“ taip pat pasiekė aukštas daugelio kitų šalių reitingų vietas, tarp jų – ir septintąją JAV ir penktąją Lietuvoje.

2021 m. vykusiuose „Grammy“ apdovanojimuose „Everyday Life“ nominuotas metų albumo kategorijoje.

## Dainų sąrašas
„Coldplay“ dainų autoriai – Guy Berryman, Jonny Buckland, Will Champion ir Chris Martin.

## Išnašos
Obelių šventoriaus koplyčia

**Obelių šventoriaus koplyčia** – koplyčia Obeliuose, Rokiškio rajone, stovinti Šv. Onos bažnyčios šventoriuje nuo Dariaus ir Girėno gatvės pusės (kelio ). Priešais šventorių įsikūrusios miestelio kapinės.

1828 m. Obelių parapijos vizitacijos rašte įvertinta tuomet stovėjusios medinės bažnyčios prasta būklė, buvo nurodyta klebonui Pranciškui Klimčickui daryti remontą. Taip pat įvertinti pokyčiai šentoriaus aplinkoje. Aptvaras išliko medinis, o 1825 m. atnaujinti mūriniai vartai. Pastatyta aštuonkampė, tritarpsnė medinė varpinė. Dar vienas kontrastas bažnyčiai buvo mūrinė koplyčia (6×5×9 uolekčių dydžio). Taip buvo suformuotas savitas, uždaras ansamblis, kuriame išryškėjo bažnyčia. 1838 m. vysk. Andrius Benediktas Klongevičius leido laikyti mišias šventoriaus kampe pastatytoje mūrinėje koplyčioje.

Koplyčia (kai kur nurodoma kaip koplyčia-mauzoliejus) šventoriuje stovi šiauriniame tvorų kampe. Šventorius netaisyklingo keturkampio plano, aptvertas akmenų mūro tvora. Koplyčia nesudėtingų neogotikinių formų, artimų bažnyčios architektūrai ir išorės apdailai. Koplyčios pastatas vientiso tūrio, stačiakampio plano, su medinėmis dvivėrėmis durimis. Sumūrytas iš plytų, tinkuotas, dengtas trišlaičiu skardos stogu. Koplyčios kampus žymi piliastrai, pastogę juosia profiliuotas karnizas. Priekinio fasado trikampiame frontone įrengtas arkinis langelis. Frontono šoniniuose kampuose kyla kvadratinio skerspjūvio bokšteliai, užbaigti piramidiniais stogeliais, o viršuje – arkinis frontonėlis su kryžiumi. Šoniniuose fasaduose yra po vieną smailiaarkį langą.

## Šaltiniai
Šilutės krikščionių bendruomenės koplyčia

**Šilutės krikščionių bendruomenės koplyčia** – buvusi koplyčia Šilutėje, tarpukaryje priklausiusi krikščioniškai bendruomenei (). Pastatas stovi Šilutės mieste, Liepų g. 7. Objektas restauruotas, pakitęs, tapęs privačia nuosavybe. Nuo 2009 m. įrašytas į Kultūros vertybių registrą.

## Istorija

Sklypą statybai padovanojo dvarininkas Hugo Šojus. Pastato projektas buvo parengtas Šveicarijoje, o jį patvirtino Šilutės architektas. Būsimos koplyčios pastatas iškilo 1913 m. Jis buvo vieno aukšto, o XX a. 4-ajame ar 5-ajame dešimtmetyje buvo rekonstruotas – pakeltas ir įrengtas II aukštas. Iš pradžių čia buvo mergaičių namų ruošos mokykla, vėliau pastate įsikūrė krikščioniška bendruomenė. Ji po pastato rekonstrukcijos čia įsteigė maldos namus. Joje iki 1926 m., kol buvo pastatyta nauja Šilutės evangelikų liuteronų bažnyčia, pamaldas lankė vietos evangelikų bendruomenė. Po Antrojo pasaulinio karo maldos namai buvo uždaryti, panaikintas koplyčios bokštelis, kai kurios kitos architektūrinės detalės, o pastate įrengta profesinės techninės mokyklos sporto salė ir gyvenamosios patalpos.

Pastaraisiais metais koplyčios pastatas buvo privati nuosavybė. Savininkai rūpinosi pastato ir jo aplinkos tvarkyba. Buvo sutvarkytas valminės formos koplyčios stogas ir uždengtas nauja danga (išlaikant molinių čerpių dangos tipą).

## Architektūra

Pastatas mūrinis, nutinkuotas. Sudarytas iš vienaaukštės salės ir dviaukštės gyvenamųjų patalpų dalies. Dviaukštė pastato dalis su mansarda ir rūsiu. Stogas šlaitinis, virš salės dvišlaitis, virš dviaukštės dalies laužytos formos. Salės fasadus skaido piliastrai, sieną vainikuoja karnizas. Dviaukštėje dalyje fasadai lygūs, skaidomi aukštai karnizais. Išlikusios autentiškos pagrindinio įėjimo dvivėrės durys. 

## Šaltiniai

## Nuorodos

* Lindenallee in Heydekrug *genealogy.net*
ŽFK Mladost 2015

**ŽFK „Mladost 2015“** – Juodkalnijos futbolo klubas iš Podgoricos. Šis straipsnis apie moterų ekipą, rungtyniavusią aukščiausioje lygoje (moterų Pirmoje lygoje). 

## Istorija
Klubo ištakos siekia 2015 m., rungtyniavo stipriausiame divizione. 2023–2024 m. sezone liko penktoje vietoje.

## Pasiekimai
; moterų Pirma lyga
*  **Čempionės (0):** –

## Sezonai
; Pastarųjų metų sezonai

Šaltiniai: RSSSF, Soccerway.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali klubo svetainė]
* facebook paskyra
* fscg.me svetainėje
* SOCCERWAY
* Globalsportsarchive
Pašilių koplyčia

**Pašilių koplyčia**, dar vadinama *koplytėle* – koplyčia, stovėjusi Rokiškio rajone, Juodupės seniūnijoje, Pašilių kaimo kapinėse, prie kelio . Koplyčia 1963 m. buvo išardyta ir perkelta kaip unikalus liaudies architektūros paminklas į Rokiškio krašto muziejaus atviro lauko ekspoziciją, veikiančią Rokiškio dvaro sodyboje.

Pervežtoje koplyčioje sustatytos tos pačios sienos, grindys ir lubos, bet supuvęs autentiškas stogas užkaltas panašių gabaritų lentomis ir lentelėmis, taip pat sudėti nauji lango pynučiai, dešinioji suveriamų durų pusė ir durų lango pynučiai, atnaujintas smailės pagrindas su kryžiumi. Pradėjęs pūti medžio statinys buvo atnaujintas, darbus finansavo italų mecenato Andželo Frozijaus (*Angelo Frosio*) fondas. Tai nedidelis, kvadratinio plano statinys, kurio sienų aukštis siekė 2,90 m, pažymėtas 1820 ir 1851 m. datomis.

## Istorija

1959 m. buvo įgyvendintas sumanymas šalia Rokiškio dvaro ansamblio pastatų steigti liaudies buities muziejų. Už keliolikos metrų nuo buvusio dvaro ūkinio pastato (dar vadinamo „ledaine“), esančio prie rūmų galinio pietinio fasado, kuriame pokario metu buvo gyventojų tvarteliai (dabar – eksponatų saugyklos, staliaus dirbtuvės), pradėtas kurti liaudies buities muziejus po atviru dangumi. Iš rytų Aukštaitijos kaimų į Rokiškio krašto muziejaus parką buvo perkeliami senieji XIX a. valstiečio sodybos pastatai. Šalia įvairios paskirties pastatų buvo nutarta įkurdinti ir kraštui būdingą kaimo koplyčią.

1963 m. gegužę į Rokiškio dvaro teritoriją nuolatiniam saugojimui buvo perkelta Pašilių kaimo kapinių koplyčia. Perkeliant pastatą į muziejų, jis buvo užfiksuotas senojoje vietoje – padaryti jo matavimai, nuotraukos, kurie atspindėjo jo ryšį su aplinka, taip pat išsiaiškintas statinio amžius. Koplyčią nutarta pervežti, kai atidarius naujas gretimo Lukštų kaimo kapines niekas nebenorėjo laidoti Pašiliuose. Koplyčios viduje buvo kryžius ir Nukryžiuotasis. Kryžiaus aukštis – 3,5 m. Ant kryžiaus dvi datos: įrėžta „1820“ ir užrašyta dažais „R 1851“. Manoma, kad pirmoji data – kryžiaus, o antroji – koplytėlės pastatymo. Nukryžiuotojo kūnas dažytas baltai, perizonijus – mėlynai, erškėčių vainikas, barzda, ūsai ir plaukai – juodai. Šią koplyčią fundavo du Pašilių kaimai (dalis kaimo priklausė Veduviškio dvarui). „Kryžiavomis dienomis“ senieji gyventojai eidavo prie koplytėlės, kurią merginos apipindavo vainikais. Kitų šaltinių duomenimis, šią koplyčią 1920 m. buvo pastatę senieji kaimo gyventojai, tačiau kunigai prie jos neaukodavo šv. Mišių, tik Kryžiaus dienomis čia rinkdavosi žmonės, o merginos ją išpuošdavo vainikais. 

## Šaltiniai

## Nuorodos

* Rokškio rajono sakralas *sakralas.lt*
* Liaudies buities muziejus po atviru dangumi – unikalus valstiečio buities ir kultūros atspindys *grokiskis.lt*
Aukštakalnių sentikių kapinių koplyčia

**Aukštakalnių sentikių kapinių koplyčia** – koplyčia, stovinti Aukštakalnių kaimo (Dūkšto sen.) sentikių kapinėse, Ignalinos rajone. Už 0,5 km į rytus stūkso uždaryta ir apleista sentikių Aukštakalnių šv. Apvaizdos cerkvė, 1,4 km š šiaurę praeina kelias , 1 km į pietus – . Kapinės įsikūrusios brandžiame miške, pažymėtos ženklu su lietuvišku įrašu „Aukštakalnių rusų sentikių kapinės“. Kapinės veikia nuo 1905 m., vietos sentikių bendruomenė įsikūrusi apie 1850 m. Šaltiniuose nurodoma koplyčios pastatymo data 1905 m.

Kapinės ir koplyčia prižiūrėtos. Viduje tuščia, tik kampe sudėti mediniai ir geležiniai krucifiksai, kryžiai bei stovas knygoms ir ikonoms. Netoli koplyčios yra kapinių įkūrėjų Rybakovų kapai. Čia palaidotas dvasinis tėvas M. S. Rybakovas, parapijoje tarnavęs 1867–1911 m., tėvo Maksimo palikuonių kapai. Tėvas Maksimas vadovavo vietinių pomorų sentikių dvasiniam gyvenimui tiek persekiojimų, tiek religijos laisvės paskelbimo laikotarpiu. 

Kapinių koplyčia pastatyta iš tašytų rąstų, artimo kvadratui plano, uždengta keturšlaičiu stogu su šiferio danga. Ji vieno aukšto, vidaus patalpa be apdailos, be palėpės. Dvivėrės durys įtaisytos pastato kampe, sienose įstatyti dideli skaidyti stačiakampiai langai. Ant lauko sienos pritvirtinta lenta su kapinių įkūrimo data „1905 m. spalio 7 d.“ ir įrašu apie pirmą palaidojimą (5 metų vaiko).

## Šaltiniai

## Nuorodos

* Lietuvos stačiatikių bažnyčios. Sentikiai
* Aukštakalnių kaimo sentikių kapinių nuotraukos (''facebook.com'')
* Ignalinos rajono sakralas *sakralas.lt*
Vasilijus Maksimovas

**Vasilijus Maksimovičius Maksimovas** (,  – ) – rusų tapytojas, žymus Kilnojamųjų dailės parodų draugijos narys.

## Biografija
Gimė valstiečių šeimoje Sankt Peterburgo gubernijos Lopino kaime. Anksti tapęs našlaičiu, dirbo ikonų tapybos dirbtuvėje, kur pirmą kartą išmoko tapyti. 1863 m. įstojo į Peterburgo imperatoriškąją menų akademiją. Studijuojant Maksimovas nutapė paveikslą „Sergantis vaikas“ (1864 m.), už kurį gavo Akademijos aukso medalį.

Per trejus metus baigė visus akademijos kursus. 1865 m. Maksimovas atsisakė dalyvauti konkursuose dėl Akademijos didžiojo aukso medalio ir teigė, kad jam nereikia studijuoti užsienyje (tai buvo premijos dalis), o verčiau studijuoti Rusijos kaimus. Baigęs akademiją persikėlė į Šubino kaimą Tverės gubernijoje, kur tapė valstiečių gyvenimą, užsidirbdamas pinigų kaip kunigaikščių Goleniševų-Kutuzovų (Michailo Ilarionovičiaus Kutuzovo palikuonių) tapybos mokytojas.

Jo paveikslas „Senelės pasakos“ (1867 m.) buvo parodytas Imperatoriškosios menų skatinimo draugijos parodoje, kur apdovanotas ir nupirktas Pavelo Tretjakovo. 1872 m. buvo priimtas į peredvižnikų draugiją ir netrukus tapo vienu žymiausių jos narių. Ilja Repinas apibūdino Vasilijų Maksimovą kaip „nepajudinamą akmenį peredvižnikų pamatuose“.

Per paskutiniuosius dvidešimt jo gyvenimo metų realistinė tapyba išėjo iš mados. Maksimovas vis dar tapė beveik vien tik valstiečių gyvenimo scenas, kurios beveik neturėjo pirkėjų. Tapytojas nugyveno skurdų bei ligotą gyvenimą ir galiausiai mirė 1911 m. Sankt Peterburge.

## Galerija

Image:Maksimov razdel.jpg|*Suskilusi šeima*, 1871 m.
Image:MaksimovVM MalchMehanMIN.jpg|*Berniukas mechanikas*, 1871 m.
Image:Maximov Sorcerer Wedding.jpg|*Į valstiečių vestuves atvyksta burtininkas*, 1875 m.
Image:Wassilij Maximowitsch Maximow 002b.jpg|*Sergantis vyras*, 1881 m.
Image:Maximov Everything In the Past.jpg|*Viskas liko praeityje*, 1889 m.

## Literatūra

* *Леонов А. И.* Василий Максимович Максимов. Москва, 1951
* Максимов Василий Максимович // Большая советская энциклопедия : в 30 т. / гл. ред. А. М. Прохоров. — 3-е изд. — М. : «Советская энциклопедия», 1969—1978.
* Максимов Василь Максимович // Українська радянська енциклопедія : у 12 т. / гол. ред. М. П. Бажан ; редкол.: О. К. Антонов та ін. — 2-ге вид. — К. : Головна редакція УРЕ, 1974–1985.
* *Леонов А. И.* Василий Максимович Максимов / А. И. Леонов // Русское искусство : очерки о жизни и творчестве художников. Вторая половина девятнадцатого века : в 2 т. / под ред. А. И. Леонова. — М. : Искусство, 1962. — Т. 1. — С. 227–264. — 692 с. : ил. — 20 000 экз. — OCLC 71538004.
KFF Presingu

**„Presingu“ moterų futbolo klubas** arba **KFF Presingu** () – Kosovo futbolo klubas iš Vitinos. Šis straipsnis apie moterų futbolo ekipą, rungtyniavusią Liga e Femrave. 

## Istorija
2019 m. įkurtas klubas. Kitados rungtyniavo žemesniuose divizionuose. 2022–2023 m. tapo moterų Pirmos lygos nugalėtojomis ir pateko į aukščiausią moterų futbolo divizioną. 

2023–2024 m. sezone debiutavo stipriausioje šalies lygoje ir tarp trylikos dalyvių liko septintoje vietoje.

## Sezonai
; Pastarųjų metų sezonai

## Pasiekimai
; **[[Superliga e Futbollit për Femra të Kosovës|moterų Superlyga]]**
*  **Čempionės**: –
* Septintoji vieta: 2023–2024 m.

; Kosovo futbolo taurė:
* TBA

## Sudėtis
*[[2024]] m. [[rugsėjo 7]] d.*

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ facebook paskyra]
* SOCCERWAY
* RSSSF duomenų bazė
KF Valbona

**KF Valbona** – Albanijos futbolo klubas iš Bairam Curio.

## Istorija
Klubas įkurtas 1960 m., o 2013 m. sukurtas naujadaras. Rungtyniavo žemesniuosiuose divizionuose. 2021–2022 m. sezone Kategoria e Tretë (Trečioje lygoje) užėmė antrą vietą ir pateko į aukštesnę pakopą.

2022–2023 m. sezone Kategoria e Dytë (Antra lyga) liko trečioje vietoje. 2023–2024 m. sezone tapo nugalėtojais Kategoria e Dytë, B grupėje. Rungtynėse dėl Kategoria e Dytë nugalėtojų vardo pralaimėjo Pogradeci, tačiau pateko į Kategoria e Parë, Pirmą lygą.

## Pasiekimai
; Kategoria e Parë (Pirma lyga)
* TBA

; Kategoria e Dytë (Antra lyga) 
*  **Nugalėtojai (1):** 2023–2024 m.
*  **Antroji vieta (0):** 
*  **Trečia vieta (1):** 2022–2023 m.

; Kategoria e Tretë (Trečia lyga)
*  **Antroji vieta (1):** 2021–2022 m.

## Sezonai

|}

## Sudėtis
Atnaujinta: 2024 m. birželio 5 d.

 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Gomelio apgultis (1535)

**Gomelio apgultis** – 1535 m. liepos mėn. įvykęs Lietuvos Didžiosios Kunigaikštystės ir Lenkijos karalystės karinių pajėgų susidūrimas su Rusijos carystės kariuomenės užimtame Gomelio mieste įsitvirtinusiomis Rusijos pajėgomis; 1534–1537 m. Rusijos ir Lietuvos karo epizodas. Apgultis truko tris dienas ir baigėsi lietuvių ir lenkų pergale. Egzistuoja ir versija, kad garnizonas tiesiog paliko miestą, po ko patys miestiečiai pasidavė.

## Priešistorė
Po visos Rusios valdovu pasiskelbusio Maskvos didžiojo kunigaikščio Vasilijaus III mirties Lietuvos didysis kunigaikštis ir Lenkijos karalius Žygimantas Senasis pareikalavo, kad Maskva grąžintų jam per 1512–1522 m. LDK-Maskvos karą prarastas žemes. Gavęs neigiamą regentės Maskvos didžiosios kunigaikštienės Elenos Glinskajos atsakymą, Žygimantas pradėjo karo veiksmus. Karo išvakarėse iš pietiniame MDK pasienyje dislokuotos kariuomenės į Lietuvos pusę perėjo keletas maskvėnų bajorų.

Prasidėjusių kovų eigoje Lietuvos kariuomenė užėmė Radogoščą, bet patyrė nesėkmes mėgindama užimti Černigovą, Starodubą, Počepą ir Smolenską. Maskvėnų kariuomenė atsakė daugybe antpuolių į LDK teritoriją, smarkiai nusiaubusių Lietuvos ūkį. Tolimesniems kovos veiksmams Žygimantas I pasitelkė lenkų karius.

## Apgulties eiga
1535 m. liepos 13 d. Lietuvos kariuomenė, vadovaujama didžiojo Lietuvos etmono Jurgio Radvilos, priartėjo prie Gomelio miesto. Liepos 14 d. į Gomelį atvyko didžiojo karūnos etmono Jono Tarnovskio ir Kališo kašteliono Andžejaus Gurkos vadovaujama lenkų kariuomenė. Tuo pat metu atvyko artilerija. Tą pačią dieną pradėtas miesto apšaudymas. Liepos 14 dieną pabūklai sunaikino didžiąją dalį įtvirtinimų. Kitą dieną apšaudymas tęsėsi beveik visą dieną. Liepos 16 d. kunigaikščio Dmitrijaus Ščepino-Obolenskio vadovaujamas maskvėnų garnizonas sutiko pasitraukti iš miesto su sąlyga, kad jiems bus leista saugiai pasitraukti. Jungtinė kariuomenė praleido išvykstančius maskvėnų karius. Rusų šaltiniuose teigiama, kad besitraukiantys kariai buvo apiplėšti, kai kurie - paimti į nelaisvę. Visi Gomelio didikai perėjo į LDK pusę.

Voskresenskoje metraštyje rašoma, kad miestas pasidavė, nes „žmonės, turėję atvykti į miestą, neatvyko laiku, o vietinių buvo tik keletas“. Kita versija teigia, kad Gomelio garnizono vadas D. Ščepinas-Obolenskis išsigando gausios priešo kariuomenės ir kartu su kariškiais pabėgo iš miesto, o miestiečiai pasidavė užpuolikams. Pasak rusų istoriko M. Kromo, šios versijos viena kitos nepaneigia, tačiau abi pateikia tik dalį informacijos, skirtingai akcentuodamos.

## Pasekmės
Atvykęs į Maskvą Gomelio įgulos vadas kunigaikštis Dmitrijus Ščepinas-Obolenskis buvo pasodintas į kalėjimą.

Vystydama sėkmę lenkų ir lietuvių kariuomenė užėmė Starodubą (po ilgos apgulties beveik visi vietos gyventojai žuvo), Počepą, Radogoščą. Jiems pavyko užimti Severščiną, tačiau netrukus Maskvos kariuomenė atgavo daugumą šių teritorijų, išskyrus Gomelį. 1537 m. Maskvos ir Lietuvos paliaubose Gomelis įvardintas Lietuvos Didžiosios Kunigaikštystės dalimi.

## Išnašos
Alytaus mūšis (1706)

**Alytaus mūšis** – 1706 m. vasario 13 d. (kituose šaltiniuose – vasario 9 d.) prie Alytaus miesto įvykęs Abiejų Tautų Respublikos ir Švedijos imperijos pajėgų mūšis su Rusijos carystės kariuomene.

Sąjungininkų pajėgas sudarė Kazimiero Jono Sapiegos vadovaujami švedų sąjungininkai ir Lietuvos kardininko Kristupo Senickio vadovaujami Varšuvos konfederatai.

Mūšis baigėsi ATR ir Švedijos pajėgų pergale.

## Literatūra

* (LT) Dundulis B. Švedų feodalų įsiveržimai į Lietuvą XVII–XVIII a. Vilnius. 1977 m.
* (SE) Svensson, Alex (red.). *Karl XII som fältherre.* Svenskt Militärhistoriskt Bibliotek, (2001). ISBN 91-974056-1-2

## Išnašos
Adaras

**Adaras** (, ) arba **Chor Adaras** (), **Jalas** (dink. *Yal*) – upė Pietų Sudano šiaurės rytuose, Aukštutinio Nilo valstijoje; Baltojo Nilo dešinysis intakas. Teka į šiaurės vakarus Mačaro šlapynėmis. Įteka į Baltąjį Nilą į pietryčius nuo Meluto.

Pagrindinė gyvenvietė prie Adaro – Vumačmilis.

Upės vaga žemupyje ~100 m pločio ir 2,5 m gylio, platūs aliuviniai krantai užima 800 m plotį. Gausiai prižėlusi vandens augalų.

## Šaltiniai
KFF Gramshi

**„Gramshi“ moterų komanda** – Albanijos moterų futbolo komanda iš Gramšio. Rungtyniavo Kategoria Femra ().

## Istorija
Kitados rungtyniavo žemesniuose divizionuose. 2023–2024 m. sezone debiutavo stipriausioje šalies lygoje ir tarp dešimties dalyvių liko septintoje vietoje.

## Pasiekimai
* **Albanijos čempionės (0):**
* **Albanijos moterų futbolo taurė (0):**

## Sezonai
; Pastarųjų metų sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* čempionatas pagal hshf.org 
* Globalsportsarchive
Valkininkų mūšis (1706)

**Valkininkų mūšis** () – 1706 m. kovo 6 d. netoli Valkininkų įvykęs Švedijos imperijos ir jos sąjungininkų – Abiejų Tautų Respublikos ginkluotųjų pajėgų mūšis su Rusijos carystės ir jos sąjungininkų – ATR pajėgomis; Didžiojo Šiaurės karo dalis.

## Mūšio priešistorė
Iš Gardino į Vilnių išsiųstas feldmaršalo Karlo Gustavo Diukerio vadovaujamas 1000 švedų dragūnų pulkas Valkininkuose turėjo susijungti su švedų sąjungininkų – Juozapo Potockio ir Jono Kazimiero Sapiegos vyresniojo vadovaujamomis pajėgomis. Jungtinėms pajėgoms Švedijos karalius Karolis XII buvo iškėlęs uždavinį – užtikrinti saugų susisiekimą tarp Livonijos ir Vilniaus, kuriam nuo Mūrmuižos (Gemauerhofo) mūšio grėsmę kėlė Rusijos daliniai.

Žinojusios apie šį uždavinį vokiečių kilmės rusų kavalerijos generolo Kristijano Felikso Bauerio, ATR karo vadų Mykolo Servacijaus Višniovieckio ir Grigaliaus Antano Oginskio vadovaujamos 4,6-4,7 tūkst. karių dydžio pajėgos žygiavo iš pietų su tikslu sutriuškinti prošvediškai nusiteikusias lietuvių ir lenkų pajėgas prieš šioms susijungiant su švedais.

Abi pusės netikėtai susidūrė ties Valkininkais.

## Mūšio eiga
Rusijos ir ATR pajėgos pirmos puolė atskirai susigrupavusius švedus. Švedų pajėgoms pavyko atremti dvi atakas, po kurių jie pasitraukė link miško, taip sudarydami galimybę savo ataką pradėti Potockio ir Sapiegos daliniams. Nesulaukę lietuvių ir lenkų atakos, švedai patys puolė ir privertė bėgti rusų ir Višniovieckio bei Oginskio pajėgas. Po šios atakos į mūšį įsijungė Potockio ir Sapiegos daliniai.

## Mūšio pasekmės
Mūšyje buvo sužeista daugiau nei 60 švedų, žuvo iki 50 ir buvo sužeista iki 100 rusų, sužeista ir žuvo po 70 rusų pusėje kovojusių lietuvių ir lenkų.

Po mūšio švedų ir jų sąjungininkų pajėgos tęsė žygį į Vilnių, kur užgrobė daug Rusijos kariuomenės parengtų atsargų.

## Literatūra

* (IT) Giov. van Ghelen. Avvisi italiani, ordinarii e straordinarii, Volume 23. Paragraph, OLKIENIKI
* (EN) Gustaf Adlerfeld, translation, James Ford. The Genuine History of Charles XII. King of Sweden. Booksellers in town and country, 1742
* (SE) Svensson, Axel. *Karl XII som fältherre.* Svenskt Militärhistoriskt Bibliotek, (2001). 

## Išnašos
Spectrum (Westlife albumas)

**Spectrum** – vienuoliktasis airių pop grupės „Westlife“ studijinis albumas, išleistas 2019 m. lapkričio 15 d. Tai – pirmasis grupės įrašas per devynerius metus, nuo 2010 m. išleisto „Gravity“, taip pat pirmasis po atsikūrimo. Jam pristatyti išleisti keturi singlai: „Hello My Love“, „Better Man“, „Dynamite“ ir „My Blood“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 63 tūkstančiai kopijų ir jis debiutavo pirmojoje albumų reitingo vietoje, tapdamas aštuntuoju grupės įrašu, pasiekusiu šią viršūnę.

## Dainų sąrašas

## Išnašos
Sunsets & Full Moons

**Sunsets & Full Moons** – šeštasis airių roko grupės The Script studijinis albumas, išleistas 2019 m. lapkričio 8 d. Tai – paskutinis grupės albumas, kuriame groja gitaristas Mark Sheehan, miręs 2023 m. balandį. Jam pristatyti išleisti du singlai: „The Last Time“ ir „Run Through Walls“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 31–ą tūkstantį kopijų ir jis debiutavo pirmojoje albumų reitingo vietoje, tampant penktuoju grupės įrašu, pasiekusiu šią viršūnę.

## Dainų sąrašas

## Išnašos